b'\n_START_ARTICLE_\nLietuvos turizmo asociacija\n_START_PARAGRAPH_\nLietuvos turizmo asociacija \xe2\x80\x93 Lietuvos turizmo verslo \xc4\xafmoni\xc5\xb3 visuomenin\xc4\x97 organizacija. B\xc5\xabstin\xc4\x97 Vilniuje, Daug\xc4\x97li\xc5\xa1kio g. 32-415.\n_START_SECTION_\nVeikla\n_START_PARAGRAPH_\nLietuvos turizmo asociacija \xc4\xafkurta 1991 m. Turi apie 90 nari\xc5\xb3 (2008 m.). Vienija kelioni\xc5\xb3 organizavimo bendroves ir agent\xc5\xabras, transporto, turist\xc5\xb3 apgyvendinimo, reklamos \xc4\xafmones, turizmo specialistus rengian\xc4\x8dias mokymo \xc4\xafstaigas. Lietuvos turizmo asociacija atstovauja savo nariams valstybin\xc4\x97se ir kitose institucijose, tarptautin\xc4\x97se organizacijose, organizuoja konferencijas, mokomuosius pa\xc5\xbeintinius turus, verslo misijas Lietuvoje ir u\xc5\xbesienyje, rengia si\xc5\xablymus d\xc4\x97l turizmo pl\xc4\x97tojimo vyriausybei ir turizmo srities institucijoms, steigia nuolatines ir laikin\xc4\x85sias specialist\xc5\xb3 (konsultant\xc5\xb3, ekspert\xc5\xb3) grupes aktualiems klausimams spr\xc4\x99sti, leid\xc5\xbeia periodinius (nari\xc5\xb3 katalog\xc4\x85) ir vienkartinius leidinius, informacinius biuletenius._NEWLINE_Prezident\xc4\x97 Danut\xc4\x97 Ma\xc5\xbeeikait\xc4\x97 \xe2\x80\x93 nuo 2006 m.'